Source: https://www.cus.sk/blog/uctovanie-dialnicnej-znamky-2018.php?id=52
Timestamp: 2019-04-20 16:59:30+00:00
Document Index: 13820077

Matched Legal Cases: ['§ 7', '§ 17', '§ 2', '§ 49', '§ 51', '§ 74', '§ 74', '§ 49', '§ 49', '§ 7']

Účtovanie diaľničnej známky v roku 2018
Mýto je úhrada elektronicky vypočítanej sumy podľa kategórie vozidla, emisnej triedy vozidla a počtu náprav vozidla za prejazdenú vzdialenosť po vymedzenom úseku cesty na základe elektronicky získaných údajov. Vozidlá s povinnosťou úhrady mýta sú podľa príslušných ustanovení zákona o výbere mýta motorové vozidlá s celkovou hmotnosťou nad 3,5 t alebo jazdné súpravy s celkovou hmotnosťou nad 3,5 t uvedené v prílohe č. 1 časť B bod 2, 3 a 5 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v platnom znení (vozidlá kategórie M, N a G), okrem jazdných súprav tvorených motorovým vozidlom kategórie M1, N1, M1G a N1G.
Ďalej sa riadime aj Nariadením vlády č. 410/2014 Z. z., ktorým sa ustanovuje výška úhrady diaľničnej známky za užívanie vymedzených úsekov diaľnic a rýchlostných ciest.
Presnú definíciu vozidiel, ktoré podliehajú povinnosti úhrady diaľničnej známky, ako aj tých, ktoré sú od úhrady diaľničnej známky oslobodené (zároveň je potrebné si preštudovať aké máme zákonné povinnosti pri vozidlách oslobodených od úhrady diaľničnej známky) je stanovená v zákone č. 488/2013 Z. z. o diaľničnej známke.
Vozidlá oslobodené od úhrady diaľničnej známky sú vozidlá, ktoré nemajú povinnosť zaplatiť/uhradiť diaľničnú známku za užívanie vymedzených úsekov ciest. V zmysle ustanovenia § 7 ods. 1 zákona č. 488/2013 Z. z. o diaľničnej známke a o zmene niektorých zákonov v platnom znení od úhrady diaľničnej známky sú oslobodené napríklad: vozidlá a jazdné súpravy obecnej polície a Slovenského červeného kríža, správcov diaľnic a ciest vo vlastníctve štátu okrem koncesionára, Zboru väzenskej a justičnej stráže, ktoré sú zaregistrované osobou, ktorá je držiteľom parkovacieho preukazu zdravotne ťažko postihnutého (ZŤP) v súlade s § 17 zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov, ktorých prevádzkovateľom je osoba, ktorá používa vozidlo na poskytovanie sociálnej služby podľa zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 50/2012 Z. z. v platnom znení a neposkytuje sociálnu službu s cieľom dosiahnuť zisk a o tomto vozidle účtuje podľa zákona č. 431/2002 Z. z. o účtovníctve v znení neskorších predpisov v platnom znení, ktorých prevádzkovateľom je zariadenie sociálnoprávnej ochrany detí a sociálnej kurately podľa zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov v platnom znení, historické podľa osobitného predpisu, finančnej správy podľa osobitného predpisu.
Podľa § 2 ods. 1 zákona č. 488/2013 Z. z. o diaľničnej známke povinnosť úhrady diaľničnej známky za užívanie vymedzených úsekov diaľnic a rýchlostných ciest označených dopravnými značkami (ďalej aj ako „vymedzené úseky ciest“) majú:
Elektronická diaľničná známka kúpená v SR a nárok na DPH
Platiteľ DPH má nárok na uplatnenie DPH na vstupe pri splnení podmienok podľa § 49 až § 51 zákona o DPH. Keďže diaľničné známky sú už len v elektronickej podobe po novele zákona o DPH od 1.1.2018 došlo v § 74 ods. 3 zákona o DPH aj ku úprave: za zjednodušenú faktúru podľa § 74 ods. 3 zákona o DPH sa už nepovažuje podkladová časť nálepky, ktorou sa preukazovala úhrada za užívanie diaľnic. Ide o technickú úpravu v zákone o DPH, a to v nadväznosti na nahradenie diaľničných známok v papierovej podobe elektronickými diaľničnými známkami.
Diaľničná známka je poplatok za užívanie vymedzených úsekov diaľnic a rýchlostných ciest, ktorý je viazaný na určité časové obdobie, bez ohľadu na prejdenú vzdialenosť, resp. počet jázd a je príjmom Národnej diaľničnej spoločnosti a.s., a preto používame účet 518 – Ostatné služby ( nie účet 538 – Ostatné dane a poplatky, nie je to správny poplatok).
Pri kúpe cez internet sa dá platiť jedine prostredníctvom platobnej karty kedy po úspešnom zrealizovaní platby cez internet je na e-mailovú adresu zaslané potvrdenie o platbe, ktoré zároveň slúži ako daňový doklad a je uznané v účtovníctve. Pri kúpe v kamenných predajniach, napríklad na čerpacích staniciach, je možná aj platba v hotovosti.
Poznámka: Po zrealizovaní úhrady, t. j. po zaplatení diaľničnej známky zákazník dostane jeden doklad – „Potvrdenie o úhrade diaľničnej známky, zjednodušená faktúra“ (v prípade hromadnej úhrady za viac ks diaľničných známok cez internetový portál zákazník dostane doklad „Potvrdenie o úhrade, faktúra“), ktoré slúži ako doklad o úhrade diaľničnej známky podľa zákona 488/2013 Z. z. v platnom znení a súčasne ako daňový doklad podľa zákona 222/2004 Z. z. v platnom znení. Uvedené potvrdenie okrem ďalších povinných informácií obsahuje aj údaje presne identifikujúce vozidlo (typ, evidenčné číslo a krajinu registrácie vozidla) aj typ a platnosť uhradenej diaľničnej známky. Povinnosť úhrady diaľničnej známky má vodič vozidla alebo vodič jazdnej súpravy pred začatím užívania vymedzených úsekov diaľnic a rýchlostných ciest. Prevádzkovateľ vozidla alebo prevádzkovateľ jazdnej súpravy je povinný zabezpečiť, aby pri užívaní vymedzených úsekov ciest vozidlom alebo jazdnou súpravou bola splnená povinnosť úhrady diaľničnej známky.
Spôsob účtovania diaľničnej známky môže súvisieť ešte s ďalšími udalosťami, napríklad zamestnanec na základe súhlasu svojho zamestnávateľa použije svoje vlastné motorové vozidlo (nemá pre svoje súkromné účely kúpenú diaľničnú známku) na služobné účely (služobná cesta si bude vyžadovať kúpu diaľničnej známky).
V tomto prípade by išlo o vedľajší výdavok vynaložený pri pracovnej ceste, avšak treba prihliadať na dĺžku služobnej cesty a na obdobie, na ktoré si zamestnanec kúpil diaľničnú známku, nakoľko výdavok musí mať opodstatnenie podľa Zákona o dani z príjmov, čo by znamenalo, že ak bude auto použité na služobnú cestu, ktorá napríklad trvá 3 dni, nebude si zamestnanec kupovať ročnú diaľničnú známku na náklady firmy.
Diaľničná známka ako súčasť obstarávacej ceny motorového vozidla:
Taktiež nám môže vzniknúť aj prípad pri obstarávaní motorového vozidla zo zahraničia, viac nákladov súvisiacich s obstaraním, a teda aj poplatkov, pričom súčasťou toho bude diaľničná známka obstaraná v inej krajine, v tomto prípade by nám takáto kúpa vstupovala do obstarávacej ceny vozidla, čo znamená, že diaľničnú známku by sme účtovali na účet 042 – Obstaranie dlhodobého hmotného majetku.
Ďalšie situácie pri kúpe diaľničnej známky. Jej účtovanie závisí od dôvodu jej obstarania:
Ak si kupuje diaľničnú známku platiteľ DPH, zároveň uplatňuje pri kúpe aj DPH na vstupe v súlade s § 49 až 51 Zákona o DPH.
1. Kúpa diaľničnej známky v hotovosti.
Uplatnenie DPH na vstupe pri splnení podmienok podľa § 49 až 51 Zákona o DPH
Resp. pri časovom rozlíšení by účtovná jednotka použila aj účet 381 – Náklady budúcich období. 518
2. Kúpa diaľničnej známky pri použití súkromného motorového vozidla zamestnanca na služobnú cestu na základe písomného súhlasu zamestnávateľa pre použitie tohto auta na služobnú cestu (§ 7 ods. 1 Zákona o cestovných náhradách)
Zamestnanec predkladá jej kúpu pri vyúčtovaní cestovných náhrad.
Informácia: Zamestnanec na základe súhlasu svojho zamestnávateľa použije svoje vlastné motorové vozidlo (nemá pre svoje súkromné účely kúpenú diaľničnú známku) na služobné účely (služobná cesta si bude vyžadovať kúpu diaľničnej známky).
Poznámka: Ide o vedľajší výdavok vynaložený pri pracovnej ceste, avšak treba prihliadať na dĺžku služobnej cesty a na obdobie, na ktoré si zamestnanec kúpil diaľničnú známku, nakoľko výdavok musí mať opodstatnenie podľa Zákona o dani z príjmov, čo by znamenalo, že ak bude auto použité na služobnú cestu, ktorá napríklad trvá 3 dni, nebude si zamestnanec kupovať ročnú diaľničnú známku na náklady firmy.
512 / 333 al. 335
3. Preplatenie cestovných náhrad zamestnancovi 333, 335 211